钦定古今图书集成/理学汇编/学行典/第210卷 > 施介夫
## 钦定古今图书集成/理学汇编/学行典/第210卷 > 施介夫

按《开化县志》：“施介夫，字公毅，尚书郎恕之冢子也。母
虞安人，有疾，侍奉汤药，衣不解带者逾月，安人竟逝。
公毅呕血毁瘠，扶柩还至丹阳，时久旱，河水绝流，呼
天痛泣。其夕大雨，河水溢，遂得归葬。母性嗜李，公毅
见之必泣，家人不敢复设。从陈白沙、庄定山、张东白
游，深加器重。郡守林以孝友堂扬其行。”